Ærø

Ærø (jen dane, laŭvorte "acera insulo", germane Arrö) estas insulo de Danio en la Balta Maro. Ĝi estas parto de la regiono Suda Danio kaj konsistigas administran komunumon. La insula teritorio de 88 kvadrataj kilometroj sume longas ĉirkaŭ 30 kaj larĝas ĉirkaŭ 6 kilometrojn. La suda bordo de la insulo konsistigas parton de la limaro de la kila golfo. La 1-an de januaro 2015 sur la insulo sume vivis 6 265 loĝantoj, tio rezultiĝas loĝdenson de 71 homoj po kvadrata kilometro. La plej granda loĝloko sur la insulo estas Marstal, sed la komunuma administrejo estas en la dua grava loĝloko Ærøskøbing.